Referat fra bestyrelsesmøde

Dato: 05.10.2023 kl. 17.30 – 19.30

Sted: Møllehusene, Hus 13

**Deltagere:**

|  | **Navn** | **deltager** | **afbud** |
| --- | --- | --- | --- |
| **Leder** | Per Olesen | x |  |
|  |  |  |  |
| **Medarbejder-repræsentant** | Anne-Mette Madsen | x |  |
| **Medarbejder-****suppleant** |  |  |  |
|  |  |  |  |
| **Forældre-****repræsentanter** | Louise Lynnerup Helsinghof(formand) | x |  |
|  | Camilla Husted Christensen(næstformand) | x |  |
|  | Sabrina Bech Bartholin | x |  |
|  | Morten Juncher Lysdahlgaard | x |  |
|  | Thomas Jeppesen |  | X |
|  |  |  |  |
|  |  |  |  |
| **Suppleant** | Thit Thygesen | x |  |
|  | Karen Lysdahl Varming | x |  |
|  |  |  |  |

**Dagsorden:**

1. Valg af ordstyrer og referent
2. Godkendelse af dagsorden
3. Godkendelse/opfølgning af sidste referat:
4. Orientering
* Influenza vaccine
* Nye veste
* Førskole
* Evaluering af personalemøder
1. Personale og Økonomi
* Nye ansatte
* Oplæg budget
* Lukkedage/fælles pasning
* Samarbejde med Martinsen
1. Mobilfri zone
2. Valg/forældremøde den 24. oktober
3. Evt.

Ad. 1

* Louise ordstyrer
* Per referat

Ad. 2

* Ok

Ad. 3

* Ok

Ad. 4

* Der er bestilt influenza vaccine til personalet. Det er frivilligt og enkelte får vaccine andre steder. Der er pt 19 personaler der har takket ja.
* Vi har købt termoveste til personalet. Der var et stort behov for noget varmt på legepladsen i overgangsperioden til vinterhalvåret.
* Vi samarbejder med Vita skolen omkring førskolen og bevarer tidligere aftaler. Skolen er udfordret pt på grund af forholdsvis store besparelser og vi hjælper så godt vi kan. Vi får stor ros for vores børn fra skolen så vi fortsætter det gode arbejde med storegrupperne der er på vej til skole.
* Vi har evalueret den nye struktur omkring personalemøderne i børnehaven. Kort fortalt så har vi lavet orienteringspunkterne på møderne om til digitalt info og flyttet timer tilbage til børnene. Det betyder mere fagrelevant dialog på møderne og en mere optimal udnyttelse af den sparsomme tid. Vi har derfor fået en smule mere tid på børnegruppen og lidt mere tid til faglighed. Der er enighed om at bevare denne struktur fremadrettet.
* Vi har fået ibrugtagningstilladelse på vores legeplads og den er derfor endelig godkendt til brug.
* Vi havde en kort dialog om, hvor mange billeder der udgives på aula af grupperne – vi undersøger internt om der er nogle grupper der f.eks. udgiver for meget billede materiale. Info næste møde.

Ad. 5

* Vi har fået besat alle stillinger og er pt fuldtallige. Vi udnytter vores lønsumsbudget til max. Så alle timer til f.eks. børn i udsatte positioner og vikar er i spil. Vi har også fået øget andelen af pædagogtimer så vi ligger fint i forhold til 60/40 fordelingen.
* I forhold til den samlede økonomi mangler vi den sidste opdatering fra Martinsen. Vores tekniske budget indeholder ikke vores overførsel fra 2022 endnu og derfor er vi stadigvæk lidt tilbageholdende med at forbruge driftsmidler. Esbjerg kommune er kontaktet for status på faktisk overførsel til budget. Vi afventer - og så snart det reelle regnskab er opdateret med ovenstående går vi i gang med ønsker for fremtiden.
* Der havde været en udmelding fra Esbjerg kommune omkring byrådets oplæg til reduktioner til budget. Der blev meldt lukkedage ud, men det var reelt set kun en udvidelse af begrebet fællespasning som vi hele tiden havde kørt som princip i ferieperioderne i kommunen. Det der kan komme til at betyde mest, er en reduktion i åbningstiden. Vi er allerede nu begyndt at indsamle data om morgenen og om eftermiddagen for at kunne placere reduktionen mest retfærdigt i forhold til antallet af ind mødte og afhentede børn. Så snart det er muligt behandles dette i bestyrelsen og forældre orienteres i institutionen.
* I forhold til vores samarbejde med vores administrationspartner Martinsen er vi bekymrede for at opgaverne bliver løst korrekt og om opgaverne bliver løftet inden for rammerne af den kontrakt vi har indgået. Der er skiftet mange medarbejdere ud siden marts og vi føler en vis utryghed omkring f.eks. et korrekt opdateret lønsumsskema, opfølgning på KTO aftaler, mangel på tilbagemelding når materiale er indsendt, fejl i løn til medarbejdere – eller ingen løn, fejl i opgørelserne af feriedagene mv. Mikkel Eisgart er telefonisk kontaktet vedr. denne problemstilling og den 17 august blev en del af disse problemstillinger fremlagt for Martinsen på et møde afholdt i Møllehusene. Mikkel blev igen kontaktet onsdag den 4 oktober, hvor vi redegjorde for at vi stadigvæk havde udfordringer med ovenstående og at der igen var kommet en ny medarbejder. Vi må med disse oplevelser konstatere at Martinsen pt ikke lever op til deres kontraktlige forpligtigelser. Vi undersøger andre muligheder. Det tilføjes, at de andre selvejende dagtilbud med samme udbyder oplever tilsvarende.

Ad. 6

* Vi havde en dialog om brug af mobiltelefon i forbindelse med aflevering og afhentning af børn. Personalet havde igennem samarbejdsudvalget indsendt et ønske om mobilfri zone i institutionen. Vi mener, at der skal være fokus på barnet i både afleverings- og afhentningssituationerne og vi vil derfor sætte skilte op i indgangspartierne om Mobilfri zone.

Ad. 7

* Vi fik lavet de sidste detaljer på vores indkaldelse til forældremødet med valg til bestyrelsen. Den bliver sendt ud fredag den 6.10.2023 så den rettidigt er sendt til forældrene jf vedtægterne.

Ad. 8

* Ingen punkter

På vegne af Louise Helsinghof

Bestyrelsesformand

Referent

Per Olesen

Daginstitutionsleder

Louise Lynnerup Helsinghof

Bestyrelsesformand